 EFCC mu Ọbasa, olori ile-igbimọ aṣofin Eko : Ajọ to n gbogun ti iwa ibajẹ ati ṣiṣe owo ilu basubasu EFCC ti mu Abẹnugan ile-igbimọ aṣofin Eko, Ọgbẹni Mudashiru Ọbasa.Ẹsun ikowojẹ ati ṣíṣe owo ilu mọkumọku ni wọn ṣe torí ẹ lawọn fẹẹ rí lagọọ awọn.Agbẹnusọ àjọ naa, Ogbẹni Wilson Uwujaren,sọ pe ni kete tawọn fi iwe pe e lo ti fẹsẹ ara ẹ rin wa, to si n dahun sì oríṣiiríṣi awọn ibeere lori ẹsun ikowojẹ ti wọn fi kan an.Ṣaaju asiko yii ni wọn ti ka oríṣiiríṣi ẹsun si i lẹsẹ, to si n tẹnu mọ ọn pe wọn fẹẹ le oun nipo ni, oun ko mọ nípa ẹ rara.Ọkan lara awọn ẹsun ọhun to sọ pe loootọ lo waye ni ti ọgọrin miliọnu naira tí wọn lo gba fun iyawo awọn aṣofin lati fi rin irinajo siluu Dubai.O ni loootọ loun gba owo ọhun, ati pe miliọnu mẹrin mẹrin naira ni ẹni kọọkan awọn obinrin ọhun gba, ti wọn fi gun baaluu ati ounjẹ pẹlu inawo mi-in to waye lọhun-un.O ni oun ko gba iru owo bẹẹ ri funra oun lati fi rin irinajo, ati pe iru irin ajo tawọn obinrin yẹn lọ a maa na eeyan lowo gidi, bẹẹ nitori ki awọn iyawo awọn le kẹkọọ tuntun lawon ṣe ṣe e. Loju ẹsẹ to sọ bẹẹ ni igbimọ to n ṣèwádìí ẹ ti tu u silẹ, bẹẹ lọrọ ọhun fa ariwo nla, ti ẹgbẹ ajafẹtọọ loriṣiiriṣii si sọ pe ko yẹ kì wọn tu u silẹ bẹẹ. 